《出村》
宋代·李复

风露已凄凄，郊原百草腓。
负樵山木下，转粟戍人归。
野旷羊牛远，场荒鸟雀稀。
南山经月雨，犹有乱云飞。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。